open-index/open-wikipedia-markdown huggingface dataset:
X Factor (Suomi)

**X Factor** on MTV3-kanavalla esitettävä laulukilpailu, joka perustuu brittiläiseen *[[The X Factor (televisio-ohjelma)|The X Factor]]* -ohjelmaformaattiin. Ohjelman ensimmäinen kausi esitettiin vuonna 2010 ja toinen kausi vuonna 2018.

Toisin kuin samankaltaisissa *[[Idols]]*- ja *[[The Voice of Finland]]* -ohjelmissa, *X Factoriin* voivat osallistua myös duot ja lauluryhmät. Kilpailijat jaetaan iän, sukupuolen ja kokoonpanon perusteella ryhmiin, joita kutakin luotsaa yksi ohjelman tuomareista.

Tunnetuin ohjelman kilpailijoista on ensimmäisellä kaudella kolmanneksi sijoittunut Leena Tirronen, joka edusti Suomea Euroviisuissa 2017 osana Norma John -duoa.

## 1. tuotantokausi (2010)

*X Factorin* saapumisesta Suomeen ilmoitettiin virallisesti syyskuussa 2009, jolloin myös paljastettiin sarjan tuomarit ja juontajat. Aiemmin kesällä oli uutisoitu, että *[[Idols]]*-ohjelma on toistaiseksi tauolla.

X Factor -ohjelmaformaatin ensimmäiset koelaulut käynnistyivät 7. marraskuuta 2009 Kuopiossa. Toiset koelaulut olivat 14. marraskuuta 2009 Helsingissä. Toisiin koelauluihin oli osallistujia toista tuhatta. Tampereen koelaulut alkoivat 28. marraskuuta 2009 ja Rovaniemen koelaulut 5. joulukuuta 2009. Idolsista poiketen koelaulut esitettiin televisiossa sekaisin eli jokaisessa jaksossa nähtiin koelauluja jokaiselta paikkakunnalta.

Tammikuussa 2010 tv-ruutuihin ilmestynyt *X Factor* aloitti katsojaluvuissa vahvasti, mutta putosi sen jälkeen huomattavasti alas tilastoissa. Ohjelman sanottiin olevan kevään 2010 suurin epäonnistuminen, ja myös MTV3:n ohjelmajohtaja Jorma Sairanen myönsi katsojalukujen olleen lähes 30 prosenttia odotettua heikommat. Kanava kertoi *X Factorista* olevan suunnitteilla toinen kausi, mutta sitä ennen kanavalla nähtäisiin uusi kausi *Idolsista*.

**Tuomarit**
* Gugi Kokljuschkin
* Renne Korppila
* Linda Lampenius

## 2. tuotantokausi (2018)

Kesäkuussa 2017 MTV ilmoitti, että *X Factor* saa jatkoa. Toisen tuotantokauden koelaulut järjestettiin Helsingissä syyskuussa 2017, ja ohjelmaa alettiin esittää MTV3-kanavalla 4. helmikuuta 2018. Ohjelmalla oli myös Sub-kanavalla esitetty rinnakkaisohjelma nimeltä *Xtra Factor*, jossa katsojat pääsivät näkemään kulissien taakse. Ensimmäinen jakso keräsi 584 000 katsojaa, mutta edellisen tuotantokauden tavoin katsojaluvut putosivat seuraavilla viikoilla.

**Tuomarit**
* Michael Monroe
* Saara Aalto
* Suvi Teräsniska
* Mikael Gabriel

## Lähteet
* X Factor veti toista tuhatta jonoon
* Satapäinen joukko tähtitaivaalle pyrkiviä täytti Kuopion Musiikkikeskuksen

### Viitteet

## Aiheesta muualla
* X Factor Suomen verkkosivut
Liz Renay

**Liz Renay** (14. huhtikuuta 1926 – 22. tammikuuta 2007) oli yhdysvaltalainen näyttelijä, joka syntyi **Pearl Elizabeth Dobbins** -nimisenä Arizonan Chandlerissä. 

Renay seurusteli Mickey Cohenin kanssa. Hän antoi väärän valan Cohenin veronkierto-oikeudenkäynnissä, sai kolmen vuoden tuomion ja päätyi Terminal Islandille, mutta vapautui 27 kuukauden vankeuden jälkeen hyvän käytöksen ansiosta. Hän oli seitsemästi naimisissa.

Renay esiintyi esimerkiksi elokuvassa *[[Date with Death]]* (1959).

Renay julkaisi myös kirjoja. Hän esiintyi stripparina tyttärensä Brendan kanssa, kunnes tämä kuoli oman kätensä kautta vuonna 1982. Renay kuoli Nevadan Las Vegasissa sydämenpysähdykseen ja sisäiseen verenvuotoon. 

## Lähteet

## Aiheesta muualla
*
Schagen

**Schagen** on kunta ja kaupunki Alankomaissa, Pohjois-Hollannin maakunnassa, Länsi-Frieslandin alueella. Kunnassa on arviolta 46&nbsp;159 asukasta (vuonna 2016) ja sen pinta-ala on 167,91 neliökilometriä. 

Schagen sai kaupunginoikeudet vuonna 1415. Vuonna 2013 siihen liittyivät Zijpen ja Harenkarspelin kunnat.

## Lähteet

## Aiheesta muualla

* Kunnan omat sivut
Maravi

**Maravi** oli bantukansojen valtio Itä-Afrikassa, Njassajärven itäpuolella. Se syntyi 1400-luvun lopulla, bantukansojen asettuessa Njassajärvestä laskevan Shire-joen laaksoon.  

Bantut tulivat alueelle Kongojoen laaksosta ja puhuivat kieltä, josta kehittyi nykyinen njandžan kieli. Heidän ensimmäisen johtajansa nimi oli Kalenga.

Maravi oli laajimmillaan 1600-luvun puolivälissä ja kuihtui 1800-luvulla osittain sisäisiin ristiriitoihin, osittain yao-kansan hyökkäysten takia. Yaot sieppasivat maravilaisia ja myivät nämä orjiksi.

## Lähteet

## Aiheesta muualla
*Das Maravi-Chiefdom
Synetic

**Synetic** oli saksalainen pelitalo, joka perustettiin vuonna 1996. Yritys lopetti toimintansa vuonna 2014.

## Pelit
* *Have a N.I.C.E. day!* (1997)
* *BreakNeck* (1998)
* *N.I.C.E. 2: Tune-Up* (1999)
* *Mercedes-Benz Truck Racing* (2000)
* *World Racing* (2003)
* *World Racing 2* (2005)
* *Alarm for Cobra 11: Nitro* (2006)
* *[[Crash Time: Autobahn Pursuit]]* (2007)
* *Crash Time II* (2008)
* *Crash Time III* (2009)
* *Crash Time 4: The Syndicate* (2010)
* *Crash Time 5: Undercover* (2012)
* *Sunny Hillride* (2013)

## Aiheesta muualla
* Profiili MobyGamesissä
Inosiinitrifosfaatti

**Inosiinitrifosfaatti** eli **ITP** (C10H15N4O14P3) on nukleotidi. Inosiinitrifosfaatti koostuu inosiinista, johon on liittynyt kolme fosfaattiryhmää. ATP:n ja GTP:n tavoin inosiinitrifosfaatti on hyvin energeettinen yhdiste. Inosiinitrifosfaatilla on ATP:n kaltainen tehtävä tietyissä biologisesti tärkeissä karboksylointireaktioissa.

Inosiinitrifosfaattia muodostuu nukleosididifosfaattikinaasientsyymin siirtäessä yhden fosfaattirymän ATP:ltä inosiinidifosfaatille. Fosfoglyseraattikinaasientsyymi katalysoi Inosiinitrifosfaatin muuttumista inosiinidifosfaatiksi. 

Inosiinitrifosfaattipyrofosfataasi eli inosiinitrifosfaattihydrolaasi hajottaa inosiinitrifosfaattimolekyylin inosiinimonofosfaatiksi ja  pyrofosfaatti-ioniksi. Entsyymin puute aiheuttaa inosiinitrifosfaatin epänormaalia kertymistä punasoluihin ja valkosoluihin. Suurimmalla osalla ihmisistä puute ei kuitenkaan aiheuta oireita.

## Lähteet

## Aiheesta muualla
*Terveysportti, metatesaurus: Inosiinitrifosfaatti
*KEGG: Inosine triphosphate
Cathy Lewis

**Catherine "Cathy" Lewis** (27. joulukuuta 1916 Spokane, Washington – 20. marraskuuta 1968 Hollywood, Kalifornia) oli yhdysvaltalainen näyttelijä. Hänet muistetaan varsinkin radiosta, mutta hän teki myös televisio- ja elokuvaesiintymisiä. Hänellä oli muun muassa Jane Stacyn rooli sarjassa *[[My Friend Irma]]* sekä radiossa että televisiossa. Lewis oli vuosina 1943–1958 naimisissa Elliott Lewisin kanssa. Pari kuitenkin erosi.

Lewis kuoli sairastettuaan kolme vuotta syöpää.

## Lähteet

## Aiheesta muualla
*
David Herman

**David Herman** (s. 20. helmikuuta 1967 New York, New York) on yhdysvaltalainen näyttelijä ja koomikko, joka tuli tunnetuksi komediasarjasta *[[Mad Tv]]*. Sittemmin hänet tunnetaan elokuvasta *[[Konttorirotat]]* sekä useista äänirooleistaan animaatiosarjoissa *[[Kukkulan kuningas]]*, *[[Futurama]]* ja *[[Paradise PD]]*.

Herman opiskeli näyttelemistä muun muassa LaGuardian High Schoolissa.

## Lähteet
Shirejoki

**Shire** eli **Chire** on noin 400 kilometriä pitkä joki Itä-Afrikassa. Se alkaa Malawin puolelta Njassajärvestä, kulkee Mosambikin keskiosien halki ja yhtyy Sambesiin. Jokilaakso on osa Itä-Afrikan hautavajoamaa.

Yläjuoksulla Liwondessa on pato, jota käytetään etenkin joen alavirran säännöstelyyn ja tulvasuojeluun. Alempana Malopen kylän ja Chikwawan kaupungin välisellä 80 kilometrin matkalla joki laskee yli 380 metriä useissa peräkkäisissä koskissa ja putouksissa. Blantyren luoteispuolella Nkulan ja Tedzanin koskiosuudet on padottu vesivoimaa varten. Chikwawan jälkeen joki virtaa rauhallisesti soistuvassa ympäristössä, joka on osa Mosambikin tasankoa.

Myös Chikwawan yläpuolisiin Kapichiran koskiin on rakennettu pato voimalaitoksineen. Uusia voimalaitoksia oli myös suunnitteilla.

## Lähteet

## Aiheesta muualla
Henning Larsen

**Henning Göbel Larsen** (20. elokuuta 1925 Videbæk − 22. kesäkuuta 2013 Kööpenhamina) oli tanskalainen arkkitehti, jonka tunnetumpia töitä ovat muun muassa Saudi-Arabian ulkoministeriön rakennus Riadissa sekä Harpan konserttitalo Reykjavikissä. 

## Ura
Larsen opiskeli 1950-luvun alussa Tanskan kuninkaallisessa taideakatemiassa, Lontoon Architectural Associationissa sekä Massachusettsin teknillisessä korkeakoulussa. Vuonna 1959 hän perusti oman arkkitehtitoimiston Henning Larsen Architects. Vuosina 1958–1996 Larsen oli Kööpenhaminan taideakatemia arkkitehtikoulun professori ja hän opetti myös ulkomailla.

## Palkintoja ja tunnustuksia
* Eckersberg-mitali 1965 
* C. F. Hansen mitali 1985
* American Institute of Architects, AIA, kunniajäsen  1985
* Prinssi Eugenin mitali 1986
* The International Design Award, England 1987
* Royal Institute of British Architects, RIBA, kunniajäsen  1991
* Läkerolin kulttuuripalkinto 1992
* Kasper Salin -palkinto Malmön kaupunginkirjaston suunnittelusta 1997
* Kuninkaallisen teknillisen korkeakoulun kunniatohtori 2001

## Töitä
* Dragvoll, NTNU, Norja 1968
* Tanskan lähetystö Riadissa, Riad 1979
* Kauppakorkeakoulu ja asuntoja, Frederiksberg 1982–1987
* Utrikesministeriet, Riad 1982–1984
* Gentoften kirjasto, 1984–1985
* Egebjerggård, Ballerup 1995
* Ny Carlsberg Glyptotek, lisärakennus Kööpenhamina 1997
* Malmön kaupunginkirjasto, korjaus ja lisärakennus Malmö 1997
* Söder Torn, Medborgarplatsen ja Fatbursparken, Tukholma, 1997 (Larsen luopui hankkeesta kesken, kun kustannukset nousivat)
* Albanova yliopistokeskus, Tukholma 2001
* Kööpenhaminan ooppera, 2004
* Uppsalan konsertti- ja kongressitalo, 2006–2007
* IT University of Copenhagen, 2013
* Kiirunan uusi kaupungintalo, 2018

## Lähteet

## Aiheesta muualla
*Henning Larsens Tegnestue
Anca Parghel

**Anca Parghel** (16. syyskuuta 1957 Câmpulung Moldovenesc – 5. joulukuuta 2008 Timișoara) oli romanialainen jazzlaulaja, joka julkaisi useita albumeita 1980-luvulta alkaen. Hän valmistui Iașin konservatoriosta. Hän myös itse opetti sekä Romaniassa että ulkomailla. Hänellä sanotaan olleen neljän oktaavin ääniala. Hän kuoli munasarjasyöpää sairastettuaan.

## Lähteet

## Aiheesta muualla
* Tom Boxer Feat. Anca Parghel & Fly Project, Brasil, Vimeo
Murray Heatley

**Murray Heatley** (s. 7. marraskuuta 1948 Calgary, Alberta, Kanada) on entinen kanadalainen jääkiekkoilija, joka pelasi ammattilaistasolla muun muassa WHA-liigassa ja Saksassa.

Heatleyn pojat Mark ja Dany Heatley ovat myös ammattilaisjääkiekkoilijoita.

## Tilastoja

## Lähteet
*
JYPin SM-liigakausi 2009–2010

**JYPin SM-Liigakausi 2009-2010** oli JYPin 25. kausi pääsarjassa.  JYP aloitti kauden hallitsevana Suomen mestarina.

## Lähtökohdat
JYP oli ennen kauden alkua myynyt eniten maaleja takoneen sentterinsä Jarkko Immosen Venäjälle KHL:ssä pelaavalle Ak Bars Kazanille. Myös Hippoksena paremmin tunnettu Synergia Areenaa laajennettiin. Katsojakapasiteetti nousi 4618:aan.

## Syyskausi

Kausi alkoi kotiottelulla Kuopion Kalpaa vastaan. Ottelu päättyi Kalpan 4-1 voittoon. Myös seuraavat kolme ottelua Pelicansia, Bluesia ja Ilvestä vastaan päättyivät JYPin tappioihin. Kauden ensimmäisen voittonsa JYP saavutti vasta HPK:ta vastaan.

## Lähteet
Korruptio Japanissa

**Korruptio Japanissa** kertoo korruptiosta Japanissa. Japani oli Transparency Internationalin korruptioindeksissä vuonna 2009 Britannian kanssa jaetulla sijalla 17. ja vuonna 2008 jaetulla sijalla 17 Irlannin kanssa.
arvioiduista 180 maasta.

## Kartellit
Japanin ‘dango’ -järjestelmässä julkisten töiden hakijat ovat ennakkoon laittomasti keskenään sopineet, kuka voittaa tarjouskilpailun, vaikka useampi toimija tekee tarjouksen.

## Vaalirahoitus
Japanissa poliitikkojen keräämät laittomat vaalituet ja virheelliset kirjaukset ovat aiheuttaneet useita skandaaleja. Lehdistön aktiivisuus on ollut ratkaisevaa väärinkäytösten havaitsemisessa.

## Lait
* The Anti-Monopoly Law voimaan 1.1.2006
 
## Katso myös
* Recruit-skandaali

## Lähteet
Ministerikierrätys

**Ministerikierrätys** on epävirallinen termi, jota käytetään kun maan hallitukseen osallistuva puolue vaihtaa kesken hallituskauden yhden tai useamman ministerinä toimivan henkilön toiseen. 

## Esimerkkejä
Suomessa yksi ministerikierrätys tehtiin Matti Vanhasen ensimmäisen hallituksen aikana vuonna 2005. Antti Kalliomäen tilalle valtiovarainministeriksi tuli SDP:n uusi puheenjohtaja Eero Heinäluoma. Johannes Koskisen tilalle oikeusministeriksi tuli Leena Luhtanen. Kalliomäestä tuli opetusministeri ja Tuula Haataisesta sosiaali- ja terveysministeri.
Pascal Bodmer

**Pascal Bodmer** (s. 4. tammikuuta 1991) on saksalainen mäkihyppääjä. Hän edustaa SV Messtetten -seuraa.

Bodmer sai junioreiden MM-kilpailuissa kultaa joukkuemäessä Zakopanessa 2008. Seuraavana talvena hän sai Strbske Pleson junioreiden MM-kilpailuissa hopeaa joukkuemäessä ja oli henkilökohtaisessa kilpailussa neljäs.

Bodmer kilpaili maailmancupissa ensimmäisen kerran Titisee-Neustadtissa helmikuussa 2007. Ensimmäisen pistesijansa hän sai muutamaa päivää myöhemmin oltuaan Klingenthalissa 29:s. Hän sijoittui toiseksi kauden 2009–2010 avauskilpailussa Kuusamossa. Tätä ennen hänen paras maailmancupsijoituksensa oli 19:s Oberstdorfin lentomäessä kaudella 2008–2009.

## Lähteet
Kööpenhaminan ooppera

**Kööpenhaminan oopperatalo** () on Kööpenhaminassa sijaitseva Tanskan kansallisoopperan toimitila, joka vihittiin käyttöön 15. tammikuuta 2005. Sen on suunnitellut arkkitehti Henning Larsen, ja sen aloitteentekijä ja rahoittaja oli Maersk-varustamoyhtiöstä tunnettu miljardööri Mærsk Mc-Kinney Møller. Oopperan rakennustyöt kestivät neljä vuotta.

Talossa on kaksi näyttämöä, suuri näyttämö, jonne mahtuu noin 1&nbsp;500 katsojaa, ja *Takkelloftet*, jossa on 200 istumapaikkaa. Katsomo on vaahterapuun värinen. Aulan veistokset vaihtavat väriä sään mukaan. Lisäksi talossa on aputiloja, kuten harjoitussaleja ja pukuhuoneita. Talossa toimii myös baletti ja siellä pidetään konsertteja.

## Kritiikki
Arkkitehti Larsen on vaitiololupauksestaan huolimatta jälkikäteen paljastanut, millaisia rakentamisaikaisia ongelmia hänellä oli pikkutarkan päärahoittajan, tuolloin liki satavuotiaan Mærsk Mc-Kinney Møllerin (1913–2012) kanssa.

## Lähteet

## Aiheesta muualla

* Den Kongelige Opera
Schermer

**Schermer** on entinen kunta ja polderi Alankomaissa, Pohjois-Hollannin maakunnassa. Kunnan pinta-ala oli 64,44&nbsp;km², josta vesialuetta 2,9&nbsp;km². Sen asukasluku oli syyskuun 2009 lopussa 5&nbsp;365. 

## Lähteet

## Aiheesta muualla

* Kunnan omat sivut
Stede Broec

**Stede Broec** on kunta Alankomaissa, Pohjois-Hollannin maakunnassa, Länsi-Frieslandin alueella. Sen pinta-ala on 16,42&nbsp;km² (josta vettä 1,64&nbsp;km²). Kunnan asukasluku oli syyskuun 2009 lopussa 21&nbsp;259. 

## Lähteet

## Aiheesta muualla

* Kunnan omat sivut
MGP Nordic 2007

**MGP Nordic 2007** oli kolmas MGP Nordic -laulukilpailu. Se järjestettiin Oslo Spektrumissa Oslossa, Norjassa. Kilpailun voitti Norjan edustaja Celine kappaleella "Bæstevænna". Suomi osallistui MGP Nordiciin ensimmäistä kertaa.

## Osallistujat
*01: SK8 – Min största första kärlek (Ruotsi)
*02: Celine – Bæstevænna (Norja) **Superfinaalissa**
*03: Linn – En liten önskan (Suomi) **Superfinaalissa**
*04: Mathias – Party (Tanska) **Superfinaalissa**
*05: Vendela – Gala Pala Gutchi (Ruotsi) **Superfinaalissa**
*06: Martin & Johannes – Når vi blir berømt (Norja)
*07: Sister Twister – Fröken Perfekt (Suomi)
*08: Amalie – Til solen står op (Tanska)
Korruptio Haitissa

Haiti on yksi maailman korruptoituneimmista maista. Haiti oli Transparency Internationalin korruptioindeksissä vuonna 2009 jaetulla sijalla 168 viiden muun maan kanssa ja vuonna 2008 sijalla 177 arvioiduista 180 maasta. Haiti on esimerkki maasta, jossa korrelaatio lahjuspyyntöjen ja maan korruptionäkemysten välillä on pieni, vastaten lähes Kanadan tasoa. Haitilaiset kokevat maansa korruption vähäiseksi, vaikka lahjuksia on vastaanottanut 10 % väestöstä, joka toista on syytetty korruptiosta edellisen vuoden aikana ja kunnalliset viranomaiset, koulut ja terveydenhuolto on pyytänyt lahjuksia noin 60 %:lta kyselyyn vastanneista. 
## Vesi
Pääkaupunki Port-au-Princessa on vesipula. Vesiventtiileitä suljetaan ja avataan päivittäin alueittain ja katu kadulta. Rikkaammat ihmiset lahjovat vedenjakelijoita saadakseen enemmän vettä. Samanaikaisesti slummivesijärjestöt lahjovat vedenjakelijoita omien tankkiensa täyttämiseksi, joista he myyvät vettä asukkaille. Lopullinen lahjuksista kärsijä on slummiasukas, joka todennäköisesti joutuu maksamaan vedestä lahjusten vuoksi enemmän. Yleisesti kehitysmaissa arvioidaan korruption nostavan vesihuoltokustannuksia 30 %.

## Duvalier
Haitin diktaattori Jean-Claude "Baby Doc" Duvalier (1971–1986) kavalsi 515 miljoonaa dollaria julkisia rahoja. Duvalier siirsi tupakkaveroja, kaivostuloja, ajoneuvojen vakuutustuloja ja kansallisia rahapelituloja valvomaansa ”sosiaalirahastoon”. Hän perusteli rahastoa hyvällä isänmaallisuudella, mutta käytti rahastoa yksityisenä tilinä. Hän sai ystävineen myös lainoja valtion omistamalta pankilta ilman takaisinmaksua. Duvalier pakeni Ranskaan vuonna 1986. Hän oli siirtänyt varoja Sveitsin tileille, mutta Haitilla oli vaikeuksia hankkia kaikkia Sveitsin vaatimia todisteita riittävän nopeasti saadakseen varat Sveitsiltä palautettua. Kansainväliset, Haitin ja Sveitsin kansalaisjärjestöt olivat tyrmistyneitä, kun Sveitsi halusi palauttaa rahat diktaattori Jean-Claude Duvalier'lle vuonna 2007. Asiaa kommentoi myös YK ja Maailmanpankki. Haitin presidentti kirjoitti vetoomuksen Sveitsin presidentille 13. elokuuta 2007, mikä antoi vuoden lisäaikaa.

## Lähteet
Granatnik wz.36

**Granatnik wz.36** (tunnetaan myös pidemmällä nimellä **Granatnik 46 mm wz.36**) oli puolalainen 46 millimetrin kaliiberin kranaatinheitin, joka suunniteltiin alun perin vuonna 1920 nimellä **Granatnik 46 mm wz.30**. Kranaatiheittimen rakenteeseen tehtiin myöhemmin muutoksia ja sen varsinainen valmistaminen alkoi *Granatnik wz.36* -nimellä vuonna 1936.

Toista maailmansotaa edeltävänä aikana Granatnik wz.36:sta tuli Puolan armeijan pääasiallinen kranaatinheitin ja se oli puolalaisten joukkojen käytössä vielä Natsi-Saksan Puolan offensiivin aikana. Aseen valmistus päättyi Saksan miehitettyä Puolan vuonna 1939.
Uitgeest

**Uitgeest** on kunta Alankomaissa, Pohjois-Hollannin maakunnassa. Sen pinta-ala on 22,31&nbsp;km² (josta vettä 3,13&nbsp;km²). Sen asukasluku oli syyskuun 2009 lopussa 12&nbsp;621. 

## Lähteet

## Aiheesta muualla

* Kunnan omat sivut
Robert Keith

**Robert Keith** (10. helmikuuta 1898 Fowler, Indiana – 22. joulukuuta 1966 Los Angeles, Kalifornia) oli yhdysvaltalainen näyttelijä. Hän esiintyi teatterissa, televisiossa ja elokuvissa. Hänet nähtiin muiden muassa elokuvissa *[[Luoti luodista]]* (1950), *[[14 tuntia]]* (1951), *[[Hurjapäät (vuoden 1953 elokuva)|Hurjapäät]]* (1953) ja *[[Enkeleitä Broadwaylla]]* (1955). Hän sai arvostusta lisäksi näytelmäkirjailijana teoksensa *The Tightwad: A Comedy in Three Acts* (1927) myötä. 

Robert Keithin alkuperäinen nimi oli **Rolland Keith Richey**. Näyttelijä oli neljästi naimisissa. Yksi hänen puolisoistaan oli Peg Entwistle, jonka kanssa hän avioitui vuonna 1927 ja oli naimisissa kaksi vuotta. Näyttelijä Brian Keith oli Robert Keithin poika.

## Lähteet

## Aiheesta muualla
* 
* Robert Keith Internet Broadway Databasessa 
* Robert Keith Elonetissä
Hal Roach

**Harry Eugene "Hal" Roach** (14. tammikuuta 1892 Elmira, New York &ndash; 2. marraskuuta 1992 Bel Air, Los Angeles, Kalifornia) oli yhdysvaltalainen elokuvatuottaja, -ohjaaja ja -käsikirjoittaja. Hän tuotti 1920- ja 1930-luvulla komediaelokuvia, joiden pääosissa esiintyivät muun muassa Harold Lloyd, Will Rogers, Snub Pollard, Charley Chase, Stan Laurel ja Oliver Hardy. Hän tuotti myös *[[Meidän sakki]]* -komediaelokuvasarjan.

Roach perusti elokuvatuotantoyhtiönsä vuonna 1914 tuottaakseen Harold Lloydin komedioita. Ensimmäinen yhtiön menestyselokuva oli seuraavana vuonna ilmestynyt *Just Nuts*. Hal Roach Studios perustettiin 1920 Culver Cityyn, Kaliforniaan. Studio tuotti 1920-luvun aikana noin 2&nbsp;000 lyhyttä komediaelokuvaa. Uransa alkuvaiheessa Roachin kanssa työskennelleisiin henkilöihin kuuluvat muun muassa ohjaajat Leo McCarey ja George Stevens ja näyttelijät Jean Harlow, Boris Karloff ja Paulette Goddard. Parhaan lyhytelokuvan Oscar-palkinnon Hal Roach sai vuonna 1932 Laurel & Hardy -elokuvalla *[[Muuttomiehet pulassa]]* ja vuonna 1936 *Meidän sakki* -sarjan jaksolla *Bored of Education*. Roachin komediatuotanto väheni 1930-luvulla, johtuen osittain suosituimpien näyttelijöiden siirtymisestä muiden studioiden palvelukseen. Vuosikymmenen loppupuolella hän tuotti muun muassa elokuvan *[[Hiiriä ja ihmisiä (vuoden 1939 elokuva)|Hiiriä ja ihmisiä]]*. Toisen maailmansodan jälkeen Roach siirtyi tuottamaan televisiosarjoja. Roach antoi studionsa johdon pojalleen 1950-luvun puolessavälissä, ja studio päätyi konkurssiin 1959 ja sen rakennukset purettiin 1963.

Kolmannen Oscar-palkintonsa Hal Roach sai 92-vuotiaana, jolloin hän sai kunniapalkinnon elämäntyöstään. Roach on saanut myös tähden Hollywood Walk of Famelle.

## Lähteet

## Aiheesta muualla
* Muistokirjoitus New York Timesissa 
* luckycorner.com: luettelo Hal Roachin elokuvista 
* 
*
Chris Cheney

**Christopher John Cheney** (s. 2. tammikuuta 1975, Melbourne, Australia), tuttavallisemmin **Chris Cheney**, on australialaisen The Living End -rockyhtyeen laulaja ja kitaristi. Hänen tavaramerkkinään toimii Gretsch White Falcon -kitara.

Cheney pitää 1950-luvun rock-musiikkia suurimpana vaikuttajanaan ja ensimmäisenä musiikillisena rakkautenaan.

## Lähteet
Ahool

**Ahool** on jättiläismäistä lepakkoa muistuttava kryptidi, jonka väitetään elävän Indonesiassa Jaavan saaren länsiosissa. Olento on saanut nimensä voimakkaan, huhuilevan äänensä takia. Ensimmäinen kirjattu havainto on vuodelta 1925. Olentoa kuvaillaan lepakoksi, jolla on apinan pää. Sen ruumiin kerrotaan  olevan metrin mittainen ja siipien kärkivälin peräti neljä metriä.

Tarujen ja silminnäkijöiden mukaan Ahool elää viidakoissa sijaitsevissa luolissa ja saalistaa ravinnokseen kaloja joesta. Muutamia Ahoolin väitettyjä pesäluolia on yritetty tutkia, mutta ne ovat osoittautuneet erittäin syviksi ja vaikeakulkuisiksi. 

Jos Ahool on elävä eläin eikä pelkkä taruolento, se on todennäköisesti jokin suurikokoinen lepakko- tai pöllölaji. Ulkonäöltään sitä on kuvattu lepakkomaiseksi, mutta huhuilu viittaisi pikemminkin lintuun. Nopeasti nähtynä pöllön pää voi tuoda mieleen apinan naaman. Sekä lepakoista että pöllöistä tunnetaan lajeja, jotka saalistavat ruuakseen kaloja. Suurimpien nykyisin tunnettujen lepakoiden siipiväli on vain puolitoista metriä, joten Ahoolin väitetty koko vaikuttaa varsin epäuskottavalta. Suurimpien pöllöjen, kuten huuhkajan ja äyriäishuuhkajan, ruumiin pituus sen sijaan voi olla lähes metrin ja siipivälikin kaksi metriä, joten pöllöksi Ahool ei olisi välttämättä niin luonnottoman kokoinen. Senkokoinen eläin pystyisi vielä lentämäänkin, sillä se olisi suunnilleen saman kokoinen kuin suurimmat nykyajan lentävät linnut jättiläisalbatrossi ja andienkondori. Tosin suuri siipiväli ei olisi käytännöllinen sademetsässä ja luolissa liikkuvalle eläimelle. Kryptozoologien mielestä Ahool voisi olla myös sukupuutolta välttynyt lentoliskolaji, kuten Afrikan väitetty Kongamatokin.

## Lähteet
* Unknownexplorers.com: Ahool 
* Tietoa jättiläislepakoista 
* Syfy.com: Ahool
Hampuusin päiväkirja

**Hampuusin päiväkirja** on Flegmaatikkojen 5. marraskuuta 2001 julkaistu toinen studioalbumi, jonka julkaisi Poko Records. Levyltä julkaistiin singlet "Sä oot sellainen" sekä "Jos vain mitenkään mahdollista". Albumin on tuottanut kokonaan Tiedemies.

## Kappaleet
# Mitä sais olla (Hampuusin päiväkirja intro) (1:23)
# A.l.k.o. (Aina lähellä kotioveasi) (3:46)
# Feimii (4:40)
# Kuunnelkaa (mukana Timsi) (4:03)
# Sää et rullaa meidän kanssa (4:58)
# Vaikkei sopiskaan sun makuun (4:07)
# Taisteluun lähdin (3:45)
# Totta helvetissä (2:29)
# Etelä-Hervanta (1:40)
# Sä oot sellainen (mukana Tommy Spark) (3:43)
# Keitä kunnioitan keitä en (mukana Silkinpehmee & Katujen Laki) (4:17)
# Matkaan (3:39)
# Laiskottelen / Ajattelen (5:08)
# Tehkää rahaa (4:04)
# Päiväkoomat (mukana Idän Ihme & Supersankari) (4:25)
# Jos vain mitenkään mahdollista (5:44)

## Aiheesta muualla
*
Sosiaalikeskus (sosiaalitoimi)

**Sosiaalikeskus** on sosiaalitoimen valtion henkilöstölle ja yhteistyökumppaneille sekä kaupunkilaisille tarjoama palvelu. Sen tehtävänä on tukea asiakkaitaan heidän elämäntilanteissaan erilaisin tuin ja avustuksin. Sosiaalikeskuksella tarkoitetaan koko sosiaali- ja terveyslautakunnan alaista henkilöstöä ja sen kaikkia yksiköitä.

## Sosiaalitoimen tulosalueet
Sosiaalitoimen tulosalueet ovat:

* Hallinto ja talous
* Sosiaalityö
* Vammaispalvelu
* Vanhustyö

## Sosiaalikeskusten toiminta
Sosiaalitoimen sosiaalikeskukset toimivat sosiaaliviraston rakennuksesta käsin. Niiden toiminta-ajatuksena on sosiaalisen turvallisuuden ja toimintakyvyn takaaminen kaikille siten, että jokainen kuntalainen voi toteuttaa omia voimavarojaan.

## Lähteet
The Reverend Horton Heat

**The Reverend Horton Heat** on yhdysvaltalainen 1985 perustettu psychobilly-yhtye. Yhtyeen keulakuvana toimii Jim Heath ja muut nykyiset jäsenet ovat Jimbo Wallace, basisti,Matt Jordan,pianisti sekä Artjuna Contreras, rumpali. Yhtyeen eräs hitti on Psychobilly Freakout, jota käytetään myös Guitar Hero 2 -pelissä.

## Diskografia
### Studioalbumitt
* *Smoke 'em If You Got 'em (1990)
* *The Full-Custom Gospel Sounds of the Reverend Horton Heat (1993)
* *Liquor in the Front (1994)
* *It's Martini Time (1996)
* *Space Heater (1998)
* *Spend a Night in the Box (2000)
* *Lucky 7 (2002)
* *Revival (2004)
* *We Three Kings (2005)
* *Laughin' & Cryin' with the Reverend Horton Heat (2009)
* *Rev* (2014)
* *Whole New Life* (2018)

### Kokoelmat
* *Holy Roller* (1999)
* *20th Century Masters - The Millennium Collection: The Best of The Reverend Horton Heat* (2006)

### Singlet
* "Big Little Baby" (1988)
* "Psychobilly Freakout" (1990)
* "400 Bucks / Caliénte" (1994)
* "One Time For Me" (1994)
* "Lie Detector" (1998)
* "King" (1999)
* "It Was a Very Good Year" (2000)

## Jäsenet
### Nykyiset jäsenet
*Jim Heath - kitara, laulu (1985–)
*Jimbo Wallace - basso ja kontrabasso, laulu (1989–)
*Arjuna "RJ" Contreras - rummut
*Matt Jordan - Piano

### Entiset jäsenet
*"Swingin'" Jack Barton - kontrabasso (1985–1989)
*Bobby Baranowski - rummut (1985–1989)
*Kyle Thomas - rummut (1989)
*Taz Bentley - rummut (1989–1994)
*Scott Churilla - rummut (1994-2006)(2012-2017)
*Paul Simmons - rummut (2006–2012)
Øystein Pettersen

**Øystein Pettersen** (s. 19. tammikuuta 1983) on norjalainen maastohiihtäjä. Hän edustaa Lillomarka Skiklubb -seuraa.

Pettersen kilpaili maailmancupissa ensimmäisen kerran Oslossa maaliskuussa 2003. Ensimmäisen pistesijansa hän sai muutamaa päivää myöhemmin oltuaan Drammenin sprinttikilpailussa 24:s. Ensimmäisen kerran hän sijoittui kymmenen parhaan joukkoon oltuaan kahdeksas Borlängen sprintissä kaudella 2005–2006.

Pettersen oli toinen Düsseldorfin sprittikilpailussa lokakuussa 2006. Seuraavalla kaudella hän sijoittui kolmanneksi Rybinskin sprintissä. Tammikuussa 2009 hän oli toinen Otepään sprinttikilpailussa, kaudella 2009–2010 toinen Kuusamon sprintissä, kaudella 2010–2011 kolmas Düsseldorfin sprintissä ja kaudella 2011–2012 kolmas Kuusamon maailmancupin avaustapahtuman sprintissä.

Pettersen sijoittui junioreiden MM-kilpailuissa viidenneksi 10&nbsp;kilometrin perinteisen hiihtotavan kilpailussa Sollefteåssa 2003. Ensimmäisissä aikuisten arvokisoissaan, Vancouverin olympialaisissa 2010 hän voitti parisprintin olympiakultaa yhdessä Petter Northugin kanssa. Lisäksi hän oli henkilökohtaisessa sprinttikilpailussa kuudes. Norjan mestaruuskilpailuissa hän on ollut parhaimmillaan viides sprintissä 2009.

## Lähteet
Gazan kuningaskunta

**Gazan kuningaskunta** oli valtio eteläisessä Afrikassa 1800-luvulla. Se syntyi, kun Shaka Zulu lähetti kenraalinsa Soshanganen nykyisen Mosambikin alueelle valloittamaan tsonga-heimon asuinsijoja. Soshangane löysi viljavaa maata ja rauhallisia asukkaita, ja päätti jäädä alueelle sen sijaan että olisi palannut Shakan hoviin. Hän perusti kuningaskunnan, jonka nimesi isoisänsä mukaan Gazaksi. Soshangane koulutti armeijan ja valtasi alueita myös portugalilaisilta. Alueen kansaa alettiin kutsua nimellä shangaanit.  Uuden kuningaskunnan perustaminen oli osa Mfecaneliikettä. Sen ensimmäinen pääkaupunki oli lähellä nykyistä Maputoa. Shaka Zulu hyökkäsi sinne, mutta hävisi taistelun ja sai surmansa.

Gazan kuningaskunta rikastui orjakaupan avulla. Valtakunta laajeni Komati- ja Sambesi-jokien väliselle alueelle. Laajimmillaan se oli 1860-luvulla. Soshanganen kuoltua hänen poikansa kiistelivät perinnönjaosta. Marracuenen taistelussa vuonna 1895 viimeinen hallitsija, Gungunhana, jäi portugalilaisten vangiksi ja karkotettiin Azoreille.

## Lähteet
Kingsong10inch

**Kingsong10inch** on elektro/hip hop -yhtye Ceebrolisticsista tutun MattiP:n ensimmäinen soolojulkaisu. Se julkaistiin vuonna 2003. Nimensä mukaisesti se julkaistiin vain 10 tuuman vinyylinä.

## Kappaleet
# King One: Redelete (mukana Ceebrolistics)
# King Two: Redelete (Version)
# King Three: Hush (For Lovers)
# King Four: Purposearchingone (mukana Indievidual & Pijall)
# King Five: FGM Anthem

## Biitit
* Rrimöykk: 1, 2, 5
* Jahtaja: 4
Vasili Ažajev

**Vasili Nikolajevitš Ažajev** (: 12. helmikuuta (J: 30. tammikuuta) 1915 Moskovan läänin Sotskojen kylä – 27. huhtikuuta 1968 Moskova) oli venäläinen neuvostokirjailija.

Vasili Ažajev joutui 19-vuotiaana vankileirille Neuvostoliiton Kaukoitään, jossa hän sen jälkeen työskenteli 15 vuoden ajan. Vuonna 1944 hän valmistui Gorkin kirjallisuusinstituutista.

Kirjailijan huomattavin teos on vuonna 1948 ilmestynyt romaani *Kaukana Moskovasta* (*Daleko ot Moskvy*), josta hän sai Stalin-palkinnon. Konstantin Simonovin toimittama tuotantoromaani edustaa tyypillistä sosialistista realismia. Se kuvaa ihanteellisesti öljyjohdon rakentamista Siperiassa toisen maailmansodan aikana, mutta ei kerro, että todellisuudessa tällaiset rakennustyöt suoritti Stalinin vankileirien työvoima. Kirjan pohjalta tehtiin Aleksandr Stolperin ohjaama samanniminen elokuva (1950, Stalin-palkinto 1951) ja Ivan Dzeržinskin säveltämä ooppera (1954).

*Kaukana Moskovasta* on toimitettu versio Ažajevin *[[Novyi Mir]]iin* vuosina 1946–1948 kirjoittamista kertomuksista. Suomennos perustuu vuoden 1949 versioon, joka sai Stalinin palkinnon.

## Suomennettu teos
* (Azhajev, V.) *Kaukana Moskovasta*. Suom. V. Ahveninen ja P. Perttu. Petroskoi: Karjalais-suomalaisen SNT:n valtion kustannusliike, 1956.

## Lähteet

## Aiheesta muualla
* Kratkaja literaturnaja entsiklopedija: Vasili Ažajev
Takas tukikohtaan

**Takas tukikohtaan** on tamperelaisen rap-artisti Spesialistin 19. syyskuuta 2003 julkaistu ensimmäinen sooloalbumi, jonka julkaisi Poko Records. Levyltä julkaistiin singlet ”Älä tule myöhään kotiin” sekä ”Yhtä juhlaa”.

## Kappaleet
# Takas tukikohtaan intro
# Älä tule myöhään kotiin (mukana Timsi)
# Yhtä juhlaa -skit
# Yhtä juhlaa (mukana Kristiina Wheeler)
# Jotain mitä et voi väistää
# Pidä pääs
# Takas (mukana Silkinpehmee & Tiedemies)
# Taikamaha -skit
# Syyllinen
# Vedenpitävät suunnitelmat
# Sielläpäin mistä mä tuun (mukana Supersankari & Idän Ihme)
# Paljon enemmän
# Vihaaks mua
# Siivoo aktis (mukana Katujen Laki)

## Biitit
* Tiedemies: 1, 4, 6, 7, 10, 11, 12, 13
* Tommi Boi: 2, 9
* Jonny Bro: 5
* $-mies: 14
Ishii

**Ishii** () on Japanin maaseutukaupunki Shikokun saarella Tokushiman prefektuurissa. Se kuuluu Myōzain piirikuntaan. Ishii sijaitsee prefektuurin koillisosassa Yoshinojoen alajuoksulla. Kaupungin alue ulottuu joenvarren tasangolta etelään vuorenrinteille. Lännessä se rajautuu Tokushiman kaupunkiin. Ishiissä on 25&nbsp;186 asukasta (huhtikuussa 2022) ja sen pinta-ala on 28,85 neliökilometriä.

Ishii oli vanhastaan Awan provinssin ydinaluetta, jonne perustettiin Nara-kaudella provinssitemppeli. Indigovärin tuotanto oli historiallisesti tärkeä elinkeino. Maaseutukaupunki Ishiistä tehtiin vuonna 1907. Se laajeni huomattavasti vuonna 1955, kun siihen liitettiin neljä kyläkuntaa: Aihata, Takagawara, Takahara ja Urashō. Sittemmin paikkakunta on kasvanut läheisen Tokushiman kaupungin nukkumalähiönä. Alueella viljellään riisiä ja vihanneksia, ja siellä toimii myös elintarviketeollisuutta.

Ishiin rakennettuun kulttuuriperintöön kuuluvat esimerkiksi Dōgaku-jin buddhalainen temppeli ja indigovärin kaupan kukoistuskaudella rakennettu Tanaka-suvun asuintalo, joka on valittu Japanin tärkeän kulttuuriomaisuuden luetteloon. Ishiitä palvelee JR Shikokun Tokushima-linja.

## Kuvia

Tiedosto:Dogakuji 01.JPG|Dōgaku-jin temppeli
Tiedosto:Egawa Yusuigen 02.jpg|Egawa yūsuigen -lähde
Tiedosto:Ishii stn Tokushima.jpg|Ishiin rautatieasema
Tiedosto:Takase-bashi.jpeg|Yoshinojoen ylittävä Takasen silta


## Lähteet

## Aiheesta muualla

* Kaupungin internetsivut
Issie

**Issie** eli **Isshii** on japanilainen järvihirviö, jonka väitetään elävän Kyūshūn saarella sijaitsevassa Ikedajärvessä, Kagoshiman kaupungista etelään. Olennosta on tehty useita silminnäkijähavaintoja, joissa sitä kuvaillaan yleensä suurikokoiseksi ja tummaksi. Sillä kerrotaan olevat evät ja selässä kyttyröitä. 

Kyseisessä järvessä ei elä suuria kaloja, vain pikkukaloja ja enintään 1,8-metrisiksi kasvavia ankeriaita. Ankeriaat elävät vesistöjen pohjalla, kun taas Issien on usein nähty nousevan järven pintaan, joten ne eivät selitä väitettyjä havaintoja.

Useimmat väitetyt silminnäkijähavainnot on tehty järven lounaisosissa. Vaikka Ikedajärvi on pinta-alaltaan vain 11 neliökilometriä, se on jopa 230 metriä syvä, mikä vaikeuttaa olennon etsimistä. 

Olento on tunnettu paikallisissa taruissa jo vuosisatoja. Yhden tarinan mukaan Issie oli alun perin valkoinen hevostamma, joka eli Ikedajärven rannalla varsansa kanssa. Sitten muuan samurai sieppasi varsan, eikä tamma etsinnästä huolimatta enää löytänyt sitä. Epätoivoinen hevonen meni lopulta etsimään varsaa järvestä, ja muuttui siellä matelijamaiseksi hirviöksi, joka vieläkin välillä nousee vedenpintaan poikastaan etsiessään. Nykyisin alueen matkailu hyödyntää tarinaa järvihirviöstä, ja Issielle on jopa pystytetty patsas.

## Lähteet
* Unknownexplorers.com: Issie 
* Cryptomundo.com: Issie - A Japanese Lake Monster 
* Syfy.com: Lake Ikeda, Japan: Issie 

### Viitteet
Pitkät päivät / Hyvät yöt

__NOTOC__
**Pitkät päivät / Hyvät yöt** on tamperelaisen rap-artisti Spesialistin 17. joulukuuta 2008 julkaistu toinen albumi, joka julkaistiin omakustanteena. Levyä ei promottu juuri lainkaan. Levyltä julkaistiin internetissä ilmainen single "Lopun alkua".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Tiedemies: 1, 2, 3, 4, 5, 6, 8, 9, 10, 11, 13
* Jazzy-O: 7, 12, 14
The X Factor (Iso-Britannia)

**The X Factor** on brittiläinen televisioitava laulukilpailu. Ohjelmaa on tehty vuoteen 2016 mennessä kolmetoista tuotantokautta ja sitä juontaa Dermot O'Leary. Ohjelmassa on syntynyt useita laulajatähtiä, muun muassa yhtyeet One Direction (2010) ja Little Mix (2011). Kilpailun formaatti on sittemmin kasvanut maailmanlaajuiseksi.

Vuoden 2016 kilpailussa mukana oli Saara Aalto, joka sijoittui kilpailussa toiseksi. Tuon vuoden kilpailun voitti Matt Terry.

## Tuomarit
X Factorissa oli alun perin kolme tuomaria, mutta tuomareiden lukumäärä vaihtui vuonna 2007 neljään.
### Nykyiset
* Louis Tomlinson (2018)
* Robbie Williams (2018)
* Simon Cowell (2004-10, 2014-2018)
* Ayda Field (2018)
* Sharon Osbourne (2004-07, 2013, 2016-2017, vieraileva tuomari 2018)

### Entiset
* Nicole Scherzinger (2012-13, 2016-2017)
* Louis Walsh (2004-14, 2016-2017)
*Tulisa (2011-2012)
*Gary Barlow (2011-2013)
*Paula Abdul (vieraileva tuomari 2007)
* Dannii Minogue (2007-2010)
* Cheryl Cole (2008-2010)
* Kelly Rowland (2011)
* Demi Lovato (2011-2012)
* Britney Spears (2011-2012)
* Paulina Rubio (vieraileva tuomari 2011)

## Tähänastiset tuotantokaudet

Tähän mennessä ohjelmaa on lähetetty seuraavat 13 kautta:

 Kilpailija 16–24 -vuotiaiden ("16-24s") sarjassa
 Kilpailija poikien ("Boys") sarjassa
 Kilpailija tyttöjen ("Girls") sarjassa
 Kilpailija yli 25- tai yli 28-vuotiaiden ("Overs") sarjassa
 Kilpailija ryhmien ("Groups") sarjassa


## Oheistuotteet

### DVDt

* Series 1: The X Factor Revealed: The Greatest Auditions Ever (2005)
* Series 2: The X Factor: The Greatest Auditions Ever (2006)
* Series 3: The X Factor Revealed (2007)

### Pelit

* Series 4: The X Factor (2007)
* Series 4: The X Factor Sing (2007)
* Series 5: The X Factor: The Board Game (2008)
* Series 5: The X Factor Top Trumps (2008)

### Kirjat

* Series 1–3: The X Factor: Access All Areas (2007)
* Series 6: The X Factor Finalists of 2009: Annual 2010 (2009)

## Katso myös
* The X Factor (televisio-ohjelma)

## Lähteet
Heilongjiangin kaivosräjähdys 2009

**Heilongjiangin kaivosräjähdys** oli 21. marraskuuta 2009 tapahtunut kaivosonnettomuus hiilikaivoksessa lähellä Hegangia Heilongjiangin maakunnassa Kiinassa. Kuolleiden määräksi varmistettiin 106 henkeä.

Onnettomuuden vuoksi kaivosyhtiön johtaja, varajohtaja ja yli-insinööri erotettiin. Kiinan valtionsyyttäjä tutki virkavelvollisuuksien rikkomista osasyynä onnettomuuteen.

## Lähteet
HMS Havelock (H88)

**HMS Havelock** (viirinumero H88) oli Britannian kuninkaallisen laivaston H-luokaHävittäjä (laiva)|hävittäjä toisessa maailmansodassa.

## Valmistus

Brasilian laivasto tilasi 8. joulukuuta 1937 *Jutahyksi* nimetyn aluksen J. Samuel White and Companyltä, missä köli laskettiin 31. toukokuuta 1938. Münchenin kriisin aikana syyskuussa 1938 Amiraliteetti esitti aluksen ja sen sisaralusten lunastamista. Alukselle asennettiin tulenjohtojärjestelmät ja sen aseiden sijoitusta muutettiin, jotta se ei poikkeaisi liikaa muista laivaston aluksista. Britannian hallitus osti lopulta 4. syyskuuta 1939 aluksen. Alus laskettiin vesille 16. lokakuuta 1939 ja otettiin palvelukseen 10. helmikuuta 1940.

## Palvelus
Koulutuksen päätyttyä alus liitettiin Läntiselle reitille 9. hävittäjälaivueeseen. Alus joutui välittömästi tositoimiin, kun se määrättiin tulitukitehtäviin Rombaksvuonoon sekä Narvikiin etenevien joukkojen tueksi 27.-28. toukokuuta 1940. Menestys jäi lyhytaikaiseksi ja alus suojasi 4.-8. kesäkuuta Narvikin ja Harstadin alueen joukkojen evakuointia. Se palasi 10. kesäkuuta Scapa Flowhun.

Alus palasi saattueiden suojaksi, missä tehtävässä se oli seuraavat 21 kuukautta lukuun ottamatta osallistumista operaatio Tiikeriin Välimerellä 6.-12. toukokuuta 1941. Maaliskuussa 1942 alus siirrettiin lippulaivaksi saattajaryhmä B5:een Pohjanmerelle. Alus suojasi korvettien ''HMS Pimpernelin'' ja ''HMS Godetian'' kanssa tankkerisaattue TM1:n yhdeksän tankkeria Trinidadista Gibraltarille. Epäonnisesta saattueesta sukellusveneet upottivat 3.-12. tammikuuta 1943 seitsemän alusta. Jäljelle jääneet alukset saapuivat 14. tammikuuta Gibraltarille.

Alus suojasi 16.-20. maaliskuuta hävittäjä ''HMS Leamingtonin'', fregatti ''HMS Swalen'' ja korvettien *Godetian*, *Pimpernelin*, ''HMS Buttercupin'', ''HMS Lavenderin'' ja ''HMS Saxifragen'' kanssa saattuetta SC122, josta tuli yksi Atlantin taistelun suurimpia yksittäisiä taisteluita. Suojue upotti kaikkiaan kuusi sukellusvenettä menettäen ainoastaan kolme alusta.

Kesä-heinäkuun alus oli Biskajanlahdella. Saattajaryhmineen se suojasi 30. syyskuuta - 8. lokakuuta Kuninkaallisten ilmavoimien 247. rykmentin henkilöstöä ja kalustoa Azoreille kuljettavia saattueita.

Alus suojasi saattajaryhmä 14:n kanssa Normandian maihinnousua operaatio Neptunessa. Alus määrättiin heinäkuussa 1944 huollettavaksi Liverpooliin telakalle, mistä se palasi syyskuussa saattajaryhmäänsä sodan päättymiseen. Alus oli palveluksesta poistettuna helmikuusta huhtikuuhun 1945 Portsmouthissa erilaisten vikojen vuoksi. Alus upotti 30. huhtikuuta *[[HMS Hesperus|HMS Hesperuksen]]* kanssa Angleseystä luoteeseen 201. laivueen lentokoneen avustamana sukellusvene *[[U-242|U-242:n]]*. Kesäkuussa alus siirrettiin maalialukseksi. Alus sijoitettiin 18. helmikuuta 1946 poistolistalle ja siirrettiin 2. elokuuta ylläpitämättömään reserviin. Alus myytiin 31. lokakuuta BISCOlle ja romutettiin T. W. Wardilla Inverkeithingissä.

## Lähteet
*
*
*
*
*

### Viitteet
Jevgenija Šapovalova

**Jevgenija Šapovalova** (, s. 15. kesäkuuta 1986) on venäläinen maastohiihtäjä. Hän edustaa Uralets-seuraa.

Šapovalova sijoittui Sapporon MM-kilpailuissa 2007 henkilökohtaisessa sprinttikilpailussa 19:nneksi ja parisprintissä 12:nneksi. Liberecin MM-kilpailuissa 2009 hän oli parisprintissä yhdeksäs.

Šapovalova kilpaili maailmancupissa ensimmäisen kerran Düsseldorfissa lokakuussa 2006. Ensimmäisen pistesijansa hän sai kuukautta myöhemmin oltuaan Kuusamon sprintissä kolmastoista. Myöhemmin samalla kaudella hän sijoittui Otepään sprintissä kolmanneksi ja voitti perinteisellä hiihtotavalla käydyn Changchunin sprinttikilpailun. Sprintticupin kokonaispisteissä hän oli kaudella 2006–2007 yhdeksäs. 

Šapovalova sai Venäjän mestaruuskilpailuissa sprintissä pronssia 2007 sekä hopeaa 2012 ja 2013. 

## Lähteet
Rudolf Tancré

**Rudolf Tancré** (24. joulukuuta 1842 Anklam, Pommeri – 19. syyskuuta 1934 Anklam) oli saksalainen liikemies ja lintutieteilijä, joka keräsi laajat kokoelmat lintuja ja hyönteisiä.

Tancré hankki näytteitä pääasiassa Itä-Euroopasta ja Aasiasta. Hän teki kauppaa eurooppalaisten museoiden ja yksityisten keräijöiden kanssa. Hyönteiskokoelmat myytiin eri eurooppalaisiin museoihin, ja nykyisin osia kokoelmista on Amsterdamin, Bonnin, Braunschweigin ja Linzin museoissa sekä Bukarestin "Grigore Antipan" kansallismuseossa.

Tancré nimesi, yhdessä Homeyerin kanssa, peltopyyn (*Perdix perdix*) alalajin *robusta* vuonna 1883.

## Lähteet
*Zobodat 
*Angela Petrescu: BIRD COLLECTION OF „GRIGORE ANTIPA” NATIONAL MUSEUM OF NATURAL HISTORY, BUCHAREST. HAUSMANN COLLECTION. (PDF) 

### Viitteet
Roanoke

**Roanoke** tarkoittaa ainakin seuraavia asioita:

*Roanoken siirtokunta, englantilaisten ensimmäinen siirtokunta Amerikassa
*Roanokensaari Pohjois-Carolinassa, siirtokunnan sijaintipaikka
*Roanokenjoki virtaa Virginian ja Pohjois-Carolinan läpi ja laskee Albemarlenvuonoon lähelle Roanokensaarta
*Roanokenlaakso, osa Suurta Appalakkienlaaksoa lähellä Roanokenjoen lähteitä Virginiassa

**Roanoke** tarkoittaa myös useita muita paikkoja Yhdysvalloissa:
*Roanoke (Virginia), tunnetuin Roanoke-niminen kaupunki
*Roanoken piirikunta (Virginia)
*Roanoke (Alabama)
*Roanoke (Illinois)
*Roanoke (Indiana)
*Roanoke (Texas)
*Roanoke (Länsi-Virginia)
*Roanoke Rapids (Pohjois-Carolina)
*Randolph (Virginia), tunnettiin aiemmin nimellä Roanoke

## Muut
* Roanoke College, college Salemissa, Virginiassa
* Neo Roanoke, fiktiivinen hahmo animesarjassa *Mobile Suit Gundam SEED Destiny*
* Roanoke Building, rakennus Chicagossa
* USS Roanoke, Yhdysvaltain laivaston aluksia
Hippasos (mytologia)

**Hippasos** () oli kreikkalaisessa mytologiassa usean eri mieshahmon nimi.

* Hippasos, argonautti Aktorin isä.
* Hippasos, Trakhiin kuninkaan Keyksin poika, joka oli Herakleen seurassa tämän Oikhaliaa vastaan käymän sodan aikana. Hänet surmasi Eurytos.
* Hippasos, kentauri, jonka Theseus löi Peirithooksen häissä.
* Hippasos, Leukippen poika.
* Hippasos, Eurytoksen poika, joka osallistui Kalydonin metsästykseen.
* Hippasos, Priamoksen poika.
* Hippasos, Hippomedonin ja nymfi Okyrrhoen poika, fryygialainen Troijan liittolainen Troijan sodassa.

## Lähteet
Heittokirves

**Heittokirves** on yleensä kevyt ja pienikokoinen, heittämiseen soveltuva kirves, jota käytettiin sodankäynnissä heittoaseena. Heittokirves heitettiin lähietäisyydeltä päin vastustajaa. Heittokirvestä käyttivät aseena muun muassa frankit.

## Katso myös
*Tomahawk
São Sebastião de Moçambique

**São Sebastião de Moçambique** eli  **São Sebastiãon linnoitus** on linnoitus Mosambikin saaren pohjoiskolkassa Mosambikin edustalla.  Portugalilaiset aloittivat sen rakentamisen vuonna 1558. He sijoittivat linnoitukseen 400 tykkiä. Hollantilaiset yrittivät valloittaa saaren vuosina 1607 ja 1608, mutta portugalilaiset torjuivat heidät. Linnoituksen sisällä on kirkko vuodelta 1522, ja sen sanotaan olevan vanhin säilynyt eurooppalaisten rakentama rakennus eteläisellä pallonpuoliskolla.

Saari on Unescon maailmanperintökohde. Unesco on vuodesta 2003 alkaen koordinoinut kansainvälistä projektia, joka kunnostaa linnoitusta. Laiminlyöntien lisäksi linnoitusta on rapauttanut vuoden 2008 trooppinen hirmumyrsky.

## Lähteet

## Aiheesta muualla
Boris Iofan

**Boris Mihailovitš Iofan** (; 28. huhtikuuta (J: 16. huhtikuuta) 1891 Odessa – 11. maaliskuuta 1976 Moskova) oli neuvostoliittolainen arkkitehti. Hän valmistui vuonna 1916 Rooman *Regio Istituto Superiore di Belle Artista*.

Hänen ensimmäinen työnsä oli valtioeliitin parantola Barvihassa Moskovan alueella. Vuonna 1931 valmistui Moskovaan Iofanin suunnittelema Dom na naberežnoi eli ”rantakadun talo” (virallisesti *Dom pravitelstva*, ”hallituksen talo”), jossa on 505 asuntoa, kaksi teatteria ja kauppoja, ja jota pidetään stalinistisen arkkitehtuurin ikonina. Iofan voitti vuonna 1933 kilpailun Moskovan Neuvostojen palatsin suunnittelusta, joka oli tarkoitus rakentaa puretun Kristus Vapahtajan katedraalin paikalle, mutta joka jäi toteuttamatta. Iofanin suunnittelema Neuvostoliiton paviljonki Pariisin maailmannäyttelyssä 1937 voitti kultamitalin.
Regina (nimi)

**Regina** on latinasta peräisin oleva naisen etunimi. Se tarkoittaa kuningatarta. Vuoden 2019 loppuun mennessä Suomessa Reginoiksi on nimetty 5&nbsp;553 tyttöä.

Reginan nimipäivä on suomenruotsalaisessa kalenterissa 7. syyskuuta.

## Tunnettuja Regina-nimisiä henkilöitä
*Regina Hall, yhdysvaltalainen elokuva- ja televisionäyttelijä
*Regina Hollmén, suomalainen jalkapalloilija
*Regina Häusl, saksalainen alppihiihtäjä
*Regina Jacobs, yhdysvaltalainen keskimatkojen juoksija
*Regina Jonas, saksanjuutalainen rabbi 
*Regina Kari, suomalainen uimari
*Regina Kent, kiinalaissyntyinen näyttelijätär
*Regina Keso, o.s. Heinonen, suomalainen elokuvanäyttelijä ja kuvaussihteeri
*Regina King, yhdysvaltalainen näyttelijä
*Regina Kulikova, venäläinen tennispelaaja
*Regina Launivuo, suomalainen näyttelijä ja laulaja
*Regina Linnanheimo, suomalainen näyttelijä
*Regina Marjanen, suomalainen keihäänheittäjä
*Regina Rask, suomalainen kirjailija ja toimittaja
*Regina Resnik, yhdysvaltalainen oopperalaulaja
*Regina Smendzianka, puolalainen pianisti
*Regina Spektor, venäläissyntyinen yhdysvaltalainen laulaja-lauluntekijä sekä pianisti
*Regina Sterz, itävaltalainen alppihiihtäjä
*Regina Weber, saksalainen rytminen voimistelija
*Regina Wittsberg, suomalainen poliitikko

## Kuvitteellisia Reginoja

* Regina Mills, tv-sarjassa *[[Olipa kerran (televisiosarja)|Olipa kerran]]*
* Regina Phalange, Phoebe Buffayn valenimi tv-sarjassa *[[Frendit]]*
* Regina Roma, Jean-Yves Praten samannimisessä elokuvassa
* Regina Räsänen, Suvi-Marja Korvenheimon elokuvassa *[[Regina ja miehet]]*
* Regina George, elokuvasta *[[Mean Girls]]*

## Lähteet

## Aiheesta muualla
Döda fallet

**Döda fallet** on entinen Ragundajärvestä Indaljokeen laskenut koski Ragundan kunnassa, Ruotsin Jämtlandissa. Ennen kosken kuivumista se tunnettiin nimillä Gedungsen tai Storforsen, ja oli 35 metriä korkea, ollen samalla yksi Ruotsin suurimmista koskista.

Koski kuivui katastrofin seurauksena. Vesiväylällä harjoitettiin tukinuittoa, mutta voimakkaassa koskessa puutavara kärsi pahasti, joten se piti siirtää kosken ohi maitse. Vuonna 1793 Magnus Huss -niminen mies rupesi suunnittelemaan uittokanavan rakentamista kosken ohittamiseksi, ja varsinainen rakentaminen alkoi 1796. Sorainen maaperä kuitenkin kesti vettä heikosti. Kesäkuun 6. ja 7. päivän välisenä yönä 1796 kosken ja kanavan välinen sorakannas petti, ja koko järven vesi tyhjeni kanavan kautta neljässä tunnissa, aiheuttaen 15-metrisen hyökyaallon jokea alas. Veden aiheuttamista tuhoista huolimatta katastrofi ei kuitenkaan vaatinut kuolonuhreja.

Döda fallet on nykyisin luonnonsuojelualue, ja merkittävä paikallinen nähtävyys.
Nicolaus I Bernoulli

**Nicolaus I Bernoulli** (myös *Nicolas* ja *Nikolas*, 21. lokakuuta 1687 Basel &ndash; 29. marraskuuta 1759 Basel) oli sveitsiläinen matemaatikko. Hän oli yksi monista Bernoulli-suvun matemaatikoista.

Hän valmistui vuonna 1704 Baselin yliopistosta setänsä Jakob Bernoullin ohjauksessa ja sai filosofian tohtorin arvon viisi vuotta myöhemmin väitöksellä, joka käsitteli todennäköisyysteorian oikeudenkäytössä. Vuonna 1716 hänet kutsuttiin hoitamaan Galileo-professuuria Padovan yliopistoon, jossa hän työskenteli differentiaaliyhtälön ja geometrian parissa. Vuonna 1722 hän palasi Sveitsiin ja otti vastaan logiikan professuurin Baselin yliopistossa.

Bernoulli esittelee tärkeimmät saavutuksensa kirjeissään, erityisesti kirjeissään Pierre Rémond de Montmortille. Merkittävä on erityisesti Pietarin paradoksi. Hän oli yhteydessä myös Gottfried Leibniziin ja Leonhard Euleriin.

## Aiheesta muualla

## Lähteet